als_Latn dik_Latn sag_Latn
Në festival, i cili sivjet do të zhvillohet nën moton "Nëse të gjithë shndërrisin, ti shkëlqej", do të shfaqen filmat më të mirë dhe më të ri nga bota e animacionit, duke pasur parasysh se pjesa më e madhe e tyre janë fitues të çmimeve prestigjioze dhe fitues në festivale me renome në botë. Selekstimi i festivalit është kryer nga deri më tani 326 animacione të mbërritur rekorde nga pjesë të ndryshme të botës.
Sivjet për çmimet kryesore-tullë e artë, argjendtë dhe bronztë, do të vendosë juri katëranëtarëshe në të cilën do të ketë dy përfaqësues nga Maqedonia: Mimi Gjorgoska Ilievska, drejtoreshë e Kinotekës së Maqedonisë dhe Dime Ratajkoski, kryeredaktor në RTM, si dhe mysafirët Andrej Rubetskoj animator i afirmuar botërore nga Rusia dhe Doris Bauer bashkëthemelues i Forumit të festivalit të filmit austriak.
Çdo mbrëmje do të shfaqen nga 15-16 filma ose rreth 100 minuta program festivali. Festivali hapet me filmin "The Wait Of May" (Duke e pritur Majin) të bardit të animacionit italian Simone Masi, i cili është shpërblyer dhe është autor i posterit të edicionit të sivjetmë të Venice Film Fest. ë natën e parë të festivalit do të prezantohet edhe animatori maqedonas Ivan Ivanovski me filmin "Konzo".
Natën e dytë do ta hapë fimi francez "Kiki of Montparnasee" (Kiki nga Montparnas", ndërsa të tretën filmi i animuar italian "Beauty" (Bukuri", ndërsa pjesë e programit do të jetë edhe "Man On The Chair" (Njeriu në karrige), fitues i sivjetmë i Festivalit internacion për film të animuar "Annecy" në Francë.
Tradicionalisht, anëtarët e jurisë nga vendet e huaja edhe sivjet do të prezantohen me punëtori. Austriakja Bauer, do të mbajë punëtori më 5 dhjetor në Kinotekën e Maqedonisë me fillim në ora 12, në të cilën do të flasë me temë "Festivalet filmike - nxitje dhe nevojë". Të shtunën, madje, mysafiri nga Rusia, Rubetskoj, i cili është regjisor i filmit të njohur të animuar "E bardha dhe Shigjeta", (Space Dog Family) do të mbajë punëtori për fëmijë të moshës nga 8 deri në 12 vjeç, me titull "Truqe të animimit". Punëtoria do të mbahet në orën 13 në Kinotekën e Maqedonisë.
Programi zyrtar në tre ditët e festivalit do të fillojë në orën 20, ndërsa biletat do të kushtojnë 50 denarë dhe do të mund të merren në hyrjen e Kinotekës së Maqedonisë.
-Animaks Skopje Festy, është organizim të shtëpisë producente Auripigment. në bashkëpunim me shoqatën e qytetarëve Qendra kreative Tintiri-Mintiri nga Shkupi, me mbështetje nga Ministria e Kulturës dhe Qyteti i Shkupit, ndërsa në bashkëpunim me Kinotekën e Maqedonisë.
als_Latn als_Latn als_Latn als_Latn als_Latn als_Latn als_Latn